Lav et referat af nedenstående tekst:

Tekst:
Palle efter palle er pakket og klar til at tage turen fra Aabybro til Ukraine fredag morgen. Tusindvis af ting er doneret fra medlemmer i Aaby Sogns Jagtforening samt folk fra Aabybro og omegn, der gerne vil hjælpe. -	Det er strømmet ind med donationer, lige så snart vi var klar til at tage imod. Der har været stor velvilje fra hele området, siger Henning Kiil, der er formand for Aaby Sogns Jagtforening. Det er primært jagttøj, varme støvler, hjemmestrikkede sokker og arbejdstøj som kedeldragter og lignende, der er blevet doneret – og det er noget, der er brug for i Ukraine, hvor nattetemperaturen kan komme helt ned på minus 20 grader. -	De væbnede styrker i Ukraine har fået uniformer udleveret, men civilforsvaret har ingenting fået udleveret. De har kun deres civile tøj at gå i, så det er dem, der har bedt om at få noget praktisk, varmt tøj, og det kan vi bidrage til med indsamlingen her, siger Henning Kiil. Polsk lastbil henter udstyret Indsamlingen af jagtudstyr har stået på tirsdag, onsdag og torsdag i denne uge. Det er medlem af jagtforeningen Jesper Sommer, der i weekenden tog initiativet til at indsamle tøj, sko og udstyr til Ukraine. Han fik ideen, da han så, at nogle bekendte gjorde noget lignende i Midtjylland, og derefter var der ikke langt fra tanke til handling: -	Ligesom alle andre, så er jeg jo totalt bestyrtet over, hvad der foregår i Ukraine, og derfor blev jeg motiveret til at gøre noget, siger Jesper Sommer, som greb sin telefon og ringede til sit netværk: -	Indsatsen var enkel, for jeg har nogle polske forretningsforbindelser, som kører til Nordjylland med varer hver uge, og de kører tomt tilbage, siger han. Den polske forretningsforbindelse sørger for, at udstyret fredag morgen bliver kørt fra Nordjylland til Ukraine, hvor det ukrainske civilforsvar vil få gavn af udstyret: -	Vi ved, at det kommer til Ukraine og via vores kontakter kommer det ud til de rigtige slutbrugere – det vil sige dem, der er i felten i civilforsvaret. De får noget stærkt, varmt tøj, de kan gå i, siger Henning Kiil fra Aaby Sogns Jagtforening.

Referat:
Aaby Sogns Jagtforening har fredag morgen sendt pallevis af støvler, jagttøj og hjemmestrikkede sokker til civilforsvaret i Ukraine.